gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7763, del 19-04-2016 (2016/2391)

Formalització del contracte número CNMY15/CD00D/34. Subministrament de mobiliari escolar homologat.
---------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2391


Data del document
:   30-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte de subministraments

Formalització del contracte número CNMY15/CD00D/34. Subministrament de mobiliari escolar homologat. [2016/2391]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY15/CD00D/34.  
  
2. Objecte del contracte  
a) Tipus de contracte: contracte subministraments.  
b) Descripció de l'objecte: subministrament de mobiliari escolar homologat.  
c) Lots: 42.  
d) Publicació: DOCV número 7623, de 25.09.2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació  
1.212.538,20 euros.  
  
5. Formalització  
a) Data: 18 de febrer de 2016.  
b) Contractistes:  
  
Beniart, SA (Lots 16, 34, 35, 36, 37, 38, 40)  
Emilio Gómez Abellán (Lot 25)  
Forespan, SA (Lot 41)  
Mobicol 97, SL (Lots 10, 27)  
P. de la Oliva, SA (Lot 20)  
Sacai, SA (Lots 1, 2, 3, 4, 6, 7, 8, 9, 11, 12, 13,   
 14, 15, 18, 19, 21, 23, 24, 26, 28, 29, 30,   
 31, 32, 33, 42)  
  
c) Nacionalitat: espanyola.   
d) Import d'adjudicació:   
  
Beniart, SA 18.096,40 euros IVA exclòs  
Emilio Gómez Abellán 10.440,00 euros IVA exclòs  
Forespan, SA 3.724,00 euros IVA exclòs  
Mobicol 97, SL 100.640,00 euros IVA exclòs  
P. de la Oliva, SA 27.824,00 euros IVA exclòs  
Sacai, SA 695.293,00 euros IVA exclòs  
  
València, 30 de març de 2016.- El conseller d'Educació, Investigació, Cultura i Esports, p. d. (RC 26.03.2013, DOCV 6993), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7910, del 04-11-2016 (2016/8198)

RESOLUCIÓ de 6 d'octubre de 2016, de la Universitat d'Alacant, per la qual nomena María de la Paloma Taltavull de la Paz catedràtica d'universitat en l'àrea de coneixement d'Economia Aplicada.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8198


Data del document
:   06-10-2016

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari

RESOLUCIÓ de 6 d'octubre de 2016, de la Universitat d'Alacant, per la qual nomena María de la Paloma Taltavull de la Paz catedràtica d'universitat en l'àrea de coneixement d'Economia Aplicada. [2016/8198]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF00445), convocada per la Resolució de 29 de juliol de 2016 (BOE 11.08.2016), de l'àrea de coneixement d'Economia Aplicada, Departament de Anàlisi Econòmica Aplicada, i presentada per l'interessat la documentació a què fa referència la base novena de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
  
Nomenar María de la Paloma Taltavull de la Paz, amb document nacional d'identitat número 82821137M, Catedràtica d'Universitat de l'àrea de coneixement de Economia Aplicada, adscrita al departament de Anàlisi Econòmica Aplicada.  
  
Contra aquesta resolució, que esgota la via administrativa, l'interessat pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques; 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 6 d'octubre de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7826, del 12-07-2016 (2016/5403)

RESOLUCIÓ de 7 de juliol de 2016, de la Direcció General de Política Educativa, per la qual se cita els interessats en el procediment número 5/448/2016 a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5403


Data del document
:   07-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 7 de juliol de 2016, de la Direcció General de Política Educativa, per la qual se cita els interessats en el procediment número 5/448/2016 a comparéixer en la via jurisdiccional. [2016/5403]  
El Tribunal Superior de Justícia de la Comunitat Valenciana, Sala Contenciosa Administrativa, Secció 5, de València, ha reclamat d'aquesta unitat administrativa l'expedient referit al procediment que es descriu:  
  
Recurrents: Federació Catòlica d'Associacions de Pares d'Alumnes de València (FCAPA).  
Interessats: indeterminats.  
Descripció: recurs contenciós administratiu, drets fonamentals número 5/448/2016, NIG 46600-10-2-1137-1831892, contra l'Ordre 25/2016, de 13 de juny, de la Conselleria d'Educació, Investigació, Cultura i Esport, per la qual es regulen les condicions i el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de cinc dies, si ho estimen convenient, per mitjà d'un escrit en la forma deguda. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte objecte de recurs.  
  
  
València, 7 de juliol de 2016.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 7815, del 27-06-2016 (2016/4352)

Notificació de la sentència dictada en el procediment ordinari número 1947/2014.
--------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4352


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 1947/2014. [2016/4352]  
Susana Lanchas Rodríguez, lletrada de l'Administració de Justícia del Jutjat de Primera Instància número 3 de Benidorm, mitjançant aquest edicte faig saber que en aquest jutjat se segueixen les actuacions de judici procediment ordinari amb el número 001947/2014 a instàncies de Ramón Torrent Llora, representat per la procuradora Josefa Hernández Hernández, contra Philippina Maria Duivenvoorde, declarada en rebel·lia, en què s'ha dictat la sentència que té l'encapçalament i la dispositiva que, literalment, són com segueix:  
  
«Jutjat de Primera Instància número 3 de Benidorm (antic Mixt 7)  
  
Procediment: assumpte civil 001947/2014-E, judici ordinari.  
Sentència número 000054/2016  
Jutge que la dicta: José Luis Preciado Mangado.  
Lloc: Benidorm.  
Data: 5 de febrer de 2016.  
Part demandant: Ramón Torrent Llora.  
Procuradora: Josefa Hernández Hernández.  
Part demandada: Philippina Maria Duivenvoorde.  
José Luis Preciado Mangado, jutge d'adscripció territorial assignat al Jutjat de Primera Instància número 3 de Benidorm, he vist les actuacions de judici ordinari seguides en aquest jutjat amb el número a què s'ha fet referència més amunt, a instàncies de Ramón Torrent Llora, representat per la procuradora Josefa Emilia Hernández Hernández i defés pel lletrat M. Enrique Núñez Benito, contra Philippina Maria Duivenvoorde, en rebel·lia processal, i atesos els següents:  
[?]  
Dispositiva  
Notifiqueu la resolució anterior a les parts i feu-los saber que aquesta és susceptible de recurs d'apel·lació, que s'haurà d'interposar-se en un termini de 20 dies davant d'aquest mateix jutjat.  
Una vegada siga ferma aquesta resolució, expediu-ne un manament al Registre de la Propietat de Benidorm, als efectes oportuns.  
  
Expediu i uniu un certificat d'aquesta resolució a les actuacions, amb la inclusió de l'original al llibre de sentències.  
Així ho dispose, mane i firme.  
Publicació. La sentència anterior va ser donada i publicada, i es va publicar de la manera establida en l'article 212 de la Llei d'Enjudiciament Civil. En done fe.»  
  
I perquè valga de notificació al demandat rebel, Philippina Maria Duivenvoorde, de qui s'ignora el domicili, i perquè es publique en el Diari Oficial de la Comunitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 25 de maig de 2016.- La lletrada de l'Administració de Justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 7882, del 27-09-2016 (2016/7442)

CORRECCIÓ d'errades de l'Ordre 51/2016, de 6 de setembre, del conseller d'Educació, Investigació, Cultura i Esport, per la qual es disposa la publicació del nomenament de Jorge Ribes Vicente en substitució de Mar Serra Ausina com a vocal del Consell Social de la Universitat Jaume I de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7442


Data del document
:   23-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de l'Ordre 51/2016, de 6 de setembre, del conseller d'Educació, Investigació, Cultura i Esport, per la qual es disposa la publicació del nomenament de Jorge Ribes Vicente en substitució de Mar Serra Ausina com a vocal del Consell Social de la Universitat Jaume I de Castelló. [2016/7442]  
Advertida una errada en la publicació de l'esmentada ordre en el Diari Oficial de la Comunitat Valenciana de 9 de setembre de 2016, número 7869, es corregeix a continuació:  
  
On diu:  
«Mar Sierra Ausina»;  
  
Ha de dir:  
«Mar Serra Ausina».  
  
València, 23 de setembre de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7733, del 03-03-2016 (2016/1374)

Informació pública del procediment de reintegrament per dèficit comptable número B-369/15, sector públic autonòmic (Conselleria de Sanitat - Hospital la Magdalena - SES Castelló, Castelló de la Plana).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1374


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-369/15, sector públic autonòmic (Conselleria de Sanitat - Hospital la Magdalena - SES Castelló, Castelló de la Plana). [2016/1374]  
Mitjançant aquest edicte es fa públic, per a complir el que ha disposat la consellera de Comptes del Departament Segon d'Enjudiciament, en la interlocutòria de data 16 de febrer de 2016, dictada en el procediment de reintegrament per dèficit comptable número B-369/15, del sector públic autonòmic (Conselleria de Sanitat - Hospital la Magdalena - SES Castelló, Castelló de la Plana), que en aquest tribunal se segueix el procediment per un presumpte dèficit comptable en els fons públics de la Generalitat Valenciana com a conseqüència del presumpte abonament duplicat de gratificacions al personal de la Unitat Informàtica de l'hospital esmentat.  
Cosa que es fa pública amb la finalitat que els legalment habilitats per al manteniment o oposició a la pretensió de responsabilitat comptable puguen comparéixer en les actuacions, i es personen de forma deguda dins del termini dels nou dies següents a la publicació d'aquest edicte.  
  
Madrid, 17 de febrer de 2016.- El secretari: Jaime Vegas Torres.
Diari Oficial de la Generalitat Valenciana


Sumari del DOGV 7812, del 23-06-2016 (2016/4207)

Informació pública de la modificació puntual i aclariment formal de la vigència de diversos preceptes del pla parcial del sector SUP-2 Est. Expedient número E01/01PL.
----------------------------------------------------------------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4207


Data del document
:   26-04-2016

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de la modificació puntual i aclariment formal de la vigència de diversos preceptes del pla parcial del sector SUP-2 Est. Expedient número E01/01PL. [2016/4207]  
El Ple de la corporació municipal, en la sessió ordinària del dia 26 d'abril de 2016, va adoptar, entre altres, l'acord següent:  
  
9. Dictamen modificacions puntuals del pla parcial SUP-2 Est. Conclusió del període de consultes prèvies. Obertura del període d'informació pública. Expedient número 1/01-PL  
  
Primer. L'obertura del període d'informació pública durant un període de 45 dies de la modificació puntual i aclariment formal de la vigència de diversos preceptes del pla parcial del sector SUP-2 Est en els extrems, consistents en:  
- Millora de l'alineació del carrer Mola d'Ares, amb reducció de 99,7 m².  
- Generació d'espai de vianants en l'illa V/COL-2, de 94 m² de superfície.  
- Modificació del pla 04, suprimint l'obligació d'edificació mínima d'altures i fixant altures màximes unitàries per a cada illa.  
  
- Modificació de la redacció dels articles 8.1.7.4 i 2, en coherència amb el punt anterior.  
- Modificació de l'article 2.1.6, admetent la construcció de soterrani i semisoterrani en el 100 % de la superfície de les parcel·les V/ADO.  
  
?Derogació formal dels preceptes afectats per l'article 54 bis de les normes urbanístiques del pla general d'ordenació urbana.  
?Correcció d'errors respecte de la delimitació i ús principal dels equipaments.  
?Solució definitiva d'accés viari nord del sector.  
  
Segon. Procedir a publicar anuncis de la part dispositiva del present acord en el Diari Oficial de la Comunitat Valenciana i en premsa escrita de gran difusió i posar a disposició del públic la documentació de l'expedient 1/2789 SQ. L'adreça electrònica per a la seua consulta serà la pàgina web de l'Ajuntament.  
  
Sagunt, 26 d'abril de 2016.- L'alcalde, p. d. f., la primera tinenta d'alcalde: Teresa García Muñoz.
Diari Oficial de la Generalitat Valenciana


Sumari del DOGV 7734, del 04-03-2016 (2016/1414)

Informació pública del procediment de reintegrament per dèficit comptable número B-322/15, sector públic autonòmic (Conselleria de Sanitat - Departament de Marina Baixa), Alacant.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1414


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-322/15, sector públic autonòmic (Conselleria de Sanitat - Departament de Marina Baixa), Alacant. [2016/1414]  
Pel present edicte es fa públic, per a complir el que ha acordat la consellera de Comptes, per mitjà d'interlocutòria de data 23 de febrer de 2016, dictada en el procediment de reintegrament per dèficit comptable número B-322/15, sector públic autonòmic (Conselleria de Sanitat - Departament de Marina Baixa), Alacant, que en aquest tribunal se segueix procediment de reintegrament per dèficit comptable per presumptes irregularitats comptables per pagaments realitzats pel Departament de Marina Baixa en concepte de gratificacions extraordinàries des de l'exercici 2005 fins a l'exercici 2012 a personal informàtic de l'hospital.  
Cosa que es fa pública amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions, personant-se de forma deguda, en el termini dels nou dies següents a la publicació d'aquest edicte.  
  
Madrid, 23 de febrer de 2016.- El secretari: Jaime Vegas Torres.
Diari Oficial de la Generalitat Valenciana


Sumari del DOGV 7783, del 16-05-2016 (2016/3051)

Notificació de la sentència dictada en el procediment de divorci contenciós número 808/2013.
--------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3051


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 808/2013. [2016/3051]  
Víctor Martín Gallego Guillén, lletrat de l'Administració de Justícia del Jutjat de Primera Instància número 1 de Vinaròs, mitjançant aquest edicte faig saber que en aquest jutjat s'ha ordenat la publicació d'aquest acte de comunicació:  
  
«Divorci contenciós número 808/2013  
Demandant: Iolanda Lucía Burlan.  
Demandat: Sorin Gheorghe Burlan.  
Acte processal que es publica: sentència de 25 de setembre de 2015.  
  
Objecte: notificació al demandat.  
Mode i termini d'impugnació: 20 dies hàbils.»  
  
El text íntegre de la resolució que es publica podrà ser consultat i/o obtindre'n una còpia a la secretaria d'aquest jutjat, en hores d'audiència.  
  
  
Vinaròs, 2 de maig de 2016.- El lletrat de l'Administració de Justícia: Víctor Martín Gallego Guillén.
Diari Oficial de la Generalitat Valenciana


Sumari del DOGV 7734, del 04-03-2016 (2016/1399)

Notificació de la sentència dictada en el judici verbal número 1584/2009.
-------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1399


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1584/2009. [2016/1399]  
Procediment: judici verbal 001584/2009.  
De: Comunitat de Propietaris Residencial Torregolf I i Enrique Baelo González.  
Procuradora: Amelia Beltrán Ferrer.  
Contra: Paul Wayne Hoyle i Kim Shirley Burrell.  
En aquest procediment de judici verbal, seguit a instàncies de la Comunitat de Propietaris Residencial Torregolf I i Enrique Baelo González contra Paul Wayne Hoyle i Kim Shirley Burrell, s'ha dictat sentència la part dispositiva de la qual, literalment, és com segueix:  
  
«Dispositiva  
Estime íntegrament la demanda presentada per la procuradora [...], en nom de la Comunitat de Propietaris Residencial Torregolf I i Enrique Baelo González contra Paul Wayne Hoyle i Kim Shirley Burrell, als quals he de condemnar a abonar a la demandant la quantitat de mil tres-cents vuitanta-sis euros amb trenta-cinc cèntims (1.386,35 ?), els interessos legals des de la interposició de la demanda fins a la data del pagament efectuat, i les costes d'aquest procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en aquest jutjat en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). Així mateix, si és el demandat condemnat qui recorre, haurà d'acreditar tindre complits els requisits de l'article 449.4 de la Llei d'Enjudiciament Civil.  
Declarats els demandats en situació processal de rebel·lia, a l'haver sigut citats de forma deguda a la vista, notifiqueu-los aquesta cèdula mitjançant la fixació d'edictes al tauler d'anuncis de l'oficina judicial.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada per la jutgessa de reforç que la va dictar, de la qual cosa jo, la secretària judicial, en done fe.»  
  
I atés que els demandats, Paul Wayne Hoyle i Kim Shirley Burrell, estan en parador desconegut, expedisc aquest edicte perquè els valga de notificació de forma deguda.  
  
Orihuela, 15 de juliol de 2015.- La secretària judicial: Mar Rosell Comerma.